

**OBEC Tekovské Nemce, Tekovská 405, Tekovské Nemce 966 54**

# Všeobecne záväzné nariadenie

**č. 5/2018**

**o používaní a ochrane symbolov obce**

*Návrh VZN: zverejnený vyvesením na úradnej tabuli a na internetovej adrese obce dňa :*

*21.09. 2018.*

*Lehota na predloženie pripomienok k návrhu VZN do (včítane): 01.10. 2018\**

*Doručené pripomienky (počet) : 0*

*Vyhodnotenie pripomienok k návrhu VZN uskutočnené dňa 02.10. 2018*

*Vyhodnotenie pripomienok k návrhu VZN doručené poslancom dňa :.02.10. 2018*

*VZN schválené Obecným zastupiteľstvom v Tekovských Nemciach dňa 08.10.2018*

*pod č. : uzn. č. 67/2018*

*VZN vyhlásené vyvesením na úradnej tabuli a webovom sídle obce Tekovské Nemce dňa:*

*09.10. 2018.*

*VZN zvesené z úradnej tabule a z webového sídla obce Tekovské Nemce dňa : 12.11.2018*

***VZN nadobúda účinnosť dňom 10.10.2018***

.......................................

Ing. Erika Valkovičová

starostka obce

**\*Pripomienky** k návrhu Všeobecne záväzného nariadenia môže fyzická a právnická osoba uplatniť **písomne alebo ústne do zápisnice** na Obecný úrad v Tekovských Nemciach ,Tekovská 405, 966 54 alebo **elektronicky**  na e-mail: tnemce@stonline.sk

Obecné zastupiteľstvo obce Tekovské Nemce v súlade s ustanovením § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších právnych predpisov vydáva toto:

Všeobecne záväzné nariadenie obce Tekovské Nemce

**č. 5 /2018**

**o používaní a ochrane symbolov obe**

**Článok 1**

**Symboly obce**

1) Symbolmi obce Tekovské Nemce sú *erb obce, vlajka obce a pečať obce*. Možno ich vyobrazovať a používať len spôsobom ustanoveným týmto všeobecne záväzným nariadením (ďalej len „nariadenie“).

2) Zo symbolov obce sú odvodené symboly starostu obce, ktorými sú insígnie.

3) Symboly obce Tekovské Nemce sú zapísané v Heraldickom registri Slovenskej republiky pod signatúrou T-84/2001.

# **Erb obce**

**Článok 2**

**Vyobrazenie erbu obce**

1) Erb obce Tekovské Nemce tvorí modrý štít, v ktorom zo zelenej pažite vyrastá okolo zlatej palice sa vinúci zelený vinič, dolu s dvoma zlatými strapcami hrozna. Po stranách je kolmo postavený strieborný vinohradnícky nožík bez sekáča na zlatej rukoväti a strieborný lemeš s výrezom na stĺpicu.

2) Erb obce sa vyobrazuje farebne. Výnimočne , ak to nie je z objektívnych dôvodov možné, možno od farebného vyobrazenia upustiť. Za obecný erb sa považuje aj jeho jednofarebné grafické zobrazenie alebo stvárnenie z kovu, keramického alebo iného materiálu, ak vyobrazením zodpovedá vyobrazeniu erbu obce.

3) Vyobrazenie erbu obce tvorí prílohu č. 1 tohto nariadenia.

Každá odchýlka od schváleného záväzného vyobrazenia erbu musí byť vopred osobitne prerokovaná

a schválená starostom obce .

**Článok 3**

**Používanie erbu obce**

1) Erb obce používajú :

a) obecné zastupiteľstvo obce

b) starosta obce (ďalej len „orgány obce“)

c) obecný úrad

2) Erb obce sa používa :

a) na hranici katastrálneho územia pri vstupe do obce

b) na vonkajšie označenie budovy , v ktorej sídlia orgány obce

c) v zasadacej miestnosti obecného zastupiteľstva

d) v úradnej miestnosti starostu obce,

- 2 -

e) na insígnií starostu obce používaných pri významných udalostiach a návštevách,

f) na pečati a úradných pečiatkach obce,

g) na listinách o udelení čestného občianstva obce Tekovské Nemce, o udelení ceny obce

Tekovské Nemce a na uznaniach obce Tekovské Nemce,

h) na rovnošatách zamestnancov obecnej polície (*ak je zriadená)*  a dobrovoľného obecného

hasičského zboru,

i) na označenie vozidiel obce, obecnej polície (*ak je zriadená)* a dobrovoľného obecného

hasičského zboru.

j) na reklamných a propagačných materiáloch súvisiacich s prezentáciou obce,

3) Právo použiť a používať erb je poctou. O právo použiť a používať erb obce je povinná požiadať

starostu obce právnická i fyzická osoba. V povolení sa určí spôsob, rozsah a ostatné podmienky

používania erbu.

4) Žiadosť o povolenie použiť a používať erb obce musí okrem žiadateľových identifikačných

údajoch obsahovať aj spôsob, miesto použitia a lehotu používania erbu.

5) Starosta obce udelí žiadateľovi povolenie, alebo jeho žiadosť zamietne. Proti tomuto rozhodnutiu

nie je prípustné odvolanie, pretože ide o rozhodnutie najvyššieho orgánu obce o veci jeho erbu. Pri

vydaní rozhodnutia sa nepoužijú ustanovenia podľa zákona č.71/1967 Zb. o správnom konaní v znení

neskorších predpisov.

6) Povolenie môže byť jednorazové, alebo vydané s platnosťou na určitý časový úsek, pričom nesmie

byť dlhšie ako jeden kalendárny rok.

**Článok 4**

**Erb obce na budovách**

1) Na budovách, v ktorej sídlia orgány obce a obecného úradu sa erb umiestňuje v strede nad priečelím

budovy, nad hlavným vchodom alebo po pravej strane hlavného vchodu z čelného pohľadu.

Pri súčasnom použití štátneho znaku a erbu obce , sa erb umiestňuje z čelného pohľadu vpravo od štátneho znaku. v

2) Erb obce sa neumiestňuje na budovách, na ktorých by vzhľadom na ich stav nebolo jeho použitie dôstojné.

3) Ak budova prestane slúžiť ako sídlo orgánov obce, erb obce sa z nej sníme v deň ich zániku alebo v deň nadobudnutia účinnosti rozhodnutia o zmene ich sídla.

4) Za označenie budovy erbom obce a za jeho náležitú údržbu zodpovedá starosta obce. Ak orgány obce nie sú vlastníkmi budovy, zodpovedá starosta obce za označenie budovy erbom obce. Vlastník budovy je povinný toto označenie strpieť.

**Článok 5**

**Erb obce na úradných listinách**

1) Erbom obce sa označujú bežné listiny, úradné listiny, ktoré obsahujú rozhodnutie alebo uznesenie orgánu obce, alebo ktorými sa úradne osvedčujú dôležité skutočnosti, alebo oprávnenia pri výkone samosprávy.

2) Erb obce je vyobrazený v záhlaví písomností , listín a iných úradných tlačív určených na hromadné alebo opakované používanie. Je predtlačený farebne alebo čiernobielo bez heraldického šrafovania:

- 3 -

**Článok 6**

**Erb obce na úradných pečiatkach**

Úradné pečiatky s erbom obce sú okrúhle s priemerom 36mm, alebo po obvode kruhu okolo erbu obce je označenie orgánu obce alebo názvu obce a jej sídlo.

**Vlajka obce**

**Článok 7**

**Vyobrazenie vlajky obce**

1) Vlajka obce pozostáva zo štyroch pozdĺžnych pruhov vo farbách bielej (1/6), modrej(2/6) , žltej (1/6) a zelenej (2/6).

Vlajka má pomer strán 2:3, ukončená tromi cípmi, t.j. dvomi zástrihmi, siahajúcimi do tretiny jej listu.

Vyobrazenie vlajky obce tvorí prílohu č. 2 tohto nariadenia.

2) Vlajka obce sa môže používať aj vo forme zástavy obce, krátkej zástavy obce, koruhvy obce, znakovej zástavy obce.

**Článok 8**

**Spôsob používania vlajky obce**

1) Orgány obce označujú vlajkou obce budovu, v ktorej sídlia a starosta obce označuje aj svoju úradnú miestnosť.

2) Ak sa používa štátna vlajka spolu s vlajkou obce, obidve sú umiestnené v rovnakej výške vedľa seba, pričom sa štátna vlajka z čelného pohľadu umiestňuje vľavo. Pri súčasnom použití vlajky EÚ sa štátna vlajka umiestňuje v strede, z čelného pohľadu vľavo od nej sa nachádza vlajka EÚ a vpravo od štátnej vlajky sa nachádza vlajka obce

3) Pri nepárnom počte vlajok sa obecná vlajka umiestni uprostred, pri párnom počte na ľavej strane z čelného pohľadu v prostrednej dvojici.

4) Na obecnej vlajke, ani na stožiari sa neumiestňujú nijaké ozdoby, nápisy, vyobrazenia, stuhy a pod..

5) Stožiar obecnej vlajky na verejnom priestranstve sa umiestňuje vpravo od rečníckeho pultu pri pohľade od tohto pultu.

6) Obecná vlajka sa vztyčuje a sníma na vlajkový stožiar bez prerušovania , pomaly a dôsdtojne , pri snímaní sa nesmie dotýkať zeme.

7) Pri obecnom smútku sa vlajka obce spúšťa do pol žrde. Pri smútočnom obrade sa z rakvy sníma pred jej spustením do hrobu alebo žiaroviska.

8) Obecná vlajka sa nesmie použiť poškodená ani zašpinená a nesmie sa zväzovať do ružice.

9) Vlajka obce ( zástava) sa prechodne vztyčuje ( vyvesuje) na budovách a verejných priestranstvách pri slávnostných príležitostiach , najmä miestneho významu.

- 4 -

10) Výzvu na slávnostnú výzdobu vlajkami obce vydáva obecný úrad. Slávnostná výzdoba sa začína spravidla vo večerných hodinách dňa predchádzajúceho slávnostnej príležitosti a končí sa v ranných hodinách dňa nasledujúceho po tejto príležitosti. Slávnostnú výzdobu zabezpečuje obecný úrad.

11) Fyzické a právnické osoby môžu používať obecnú vlajku ; jej použitie však musí byť dôstojné a musí zodpovedať postaveniu obecných symbolov obce.

**Článok 9**

**Pečať obce**

1) Pečať obce Tekovské Nemce je okrúhla , uprostred s erbom obce Tekovské Nemce s kruhopisom: „OBEC TEKOVSKÉ NEMCE.“. Priemer pečate je 36 mm

2) Záväzné vyobrazenie pečate obce Tekovské Nemce tvorí prílohu č. 3 tohto štatútu.

3) Pečať obce sa používa pri slávnostných príležitostiach, na pečatenie významných listín.

4) Pečať uschováva starosta obce.

**Článok 10**

**Symbol starostu obce**

1) Symbolom starostu obce sú insígnie

2) Insígnie tvorí zlatá reťaz vyhotovená zo zlatého tombaku, ukončená jedným medailónom, v strede ktorého je erb obce. Okolo obecného erbu je do kruhu umiestnený názov obce Tekovské Nemce.

Insígnie používa starosta obce pri slávnostných zasadnutiach zastupiteľstva, oficiálnych návštevách , obradoch a iných slávnostných príležitostiach.

3) Obecné insígnie uchováva starosta obce.

**Článok 11**

**Ochrana symbolov obce**

1) Symboly obce treba mať v rovnakej úcte a vážnosti ako štátne symboly. Nesmú sa preto používať v takých prípadoch, kde by ich použitie mohlo vzbudiť dojem znevažovania symbolov.

2) Za dôstojné a správne zaobchádzanie s obecnými symbolmi a za ich ochranu zodpovedá ten, kto ich použil.

3) Každé zneužitie , neoprávnené , nevhodné a neprimerané používanie symbolov obce je zakázané.

4) Kontrola používania obecných symbolov prináleží starostovi obce, poslancom obecného zastupiteľstva, hlavnému kontrolórovi obce a starostom povereným pracovníkom obecného úradu.

**Článok 12**

**Sankcie**

1) Za porušenie ustanovení tohto nariadenia primátor môže uložiť právnickej osobe alebo fyzickej osobe oprávnenej na podnikanie pokutu v zmysle zákona č. 369/1990 Zb., o obecnom zriadení v platnom znení.

- 5 –

2) Porušovanie a nedodržiavanie ustanovení tohto nariadenia fyzickou osobou je priestupkom podľa zákona č. 372/1990 Zb., o priestupkoch v znení neskorších predpisov.

**Článok 13**

**Spoločné a záverečné ustanovenia**

1) Zmeny a doplnky tohto VZN schvaľuje Obecné zastupiteľstvo v Tekovských Nemciach 3/5 väčšinou všetkých poslancov obecného zastupiteľstva.

2) VZN vyvesené na úradnej tabuli od 21.09.2018 do 08.10.2018

3) VZN schválené Obecným zastupiteľstvom v Tekovských Nemciach dňa 08.10.2018

Uzn.č. 67 /2018 nadobúda účinnosť dňom 10.10.2018

V Tek. Nemciach, dňa 09.10.2018

......................................................

Ing. Erika Valkovičová

starosta obce